Απόφαση του Δικαστηρίου (έκτο τμήμα) της 25ης Μαρτίου 2021 –Επιτροπή κατά Ουγγαρίας (Συντελεστής ειδικού φόρου κατανάλωσης στα τσιγάρα)
(Υπόθεση C‑856/19) (1)
«Παράβαση κράτους μέλους – Άρθρο 258 ΣΛΕΕ – Οδηγία 2011/64/ΕΕ – Άρθρο 10, παράγραφοι 2 και 3 – Ειδικοί φόροι κατανάλωσης που εφαρμόζονται στα βιομηχανοποιημένα καπνά – Συντελεστής ειδικού φόρου κατανάλωσης στα τσιγάρα κατώτερος του ελάχιστου προβλεπόμενου συντελεστή – Εσωτερικές δυσχέρειες – Απειλή σοβαρής διατάραξης της δημόσιας τάξης – Υποχρέωση καλόπιστης συνεργασίας»
1.      Κράτη μέλη – Υποχρεώσεις απορρέουσες από το δίκαιο της Ένωσης – Παράβαση – Δικαιολογητικός λόγος αντλούμενος από την εσωτερική έννομη τάξη – Δεν επιτρέπεται
(Άρθρο 258 ΣΛΕΕ)
(βλ. σκέψεις 48, 49)
2.      Φορολογικές διατάξεις – Εναρμόνιση των νομοθεσιών – Φόροι, πλην των φόρων κύκλου εργασιών, οι οποίοι επιβαρύνουν την κατανάλωση των επεξεργασμένων καπνών – Οδηγία 2011/64 – Εφαρμογή και είσπραξη, μετά την πάροδο μεταβατικής περιόδου, ειδικού φόρου κατανάλωσης κατώτερου από τον προβλεπόμενο στην οδηγία – Δεν επιτρέπεται – Δικαιολογητικοί λόγοι – Δεν υφίστανται
(Οδηγία 2011/64 του Συμβουλίου, άρθρο 11 § 2)
(βλ. σκέψεις 51, 54, 64, 65, διατακτ. 1)
3.      Πράξεις των οργάνων – Οδηγίες – Προθεσμία εφαρμογής – Παράταση προθεσμίας που αποδείχθηκε ανεπαρκής – Διαδικασία
(Άρθρο 288 ΣΛΕΕ)
(βλ. σκέψη 55)
4.      Κράτη μέλη – Υποχρεώσεις – Παράβαση – Δικαιολόγηση – Αρχή της καλόπιστης συνεργασίας – Επίκληση από κράτος μέλος για να εμποδίσει τη διαπίστωση παράβασης – Δεν επιτρέπεται
(Άρθρο 258 ΣΛΕΕ)
(βλ. σκέψεις 57, 59)
Διατακτικό
Το Δικαστήριο αποφασίζει:
1)
Η Ουγγαρία, εφαρμόζοντας στα τσιγάρα συνολικό ειδικό φόρο κατώτερο του 60 % της σταθμισμένης μέσης τιμής λιανικής πώλησης των τσιγάρων που διατίθενται στην κατανάλωση και εισπράττοντας ειδικό φόρο κατώτερο των 115 ευρώ ανά 1 000 τσιγάρα, και τούτο μετά τη λήξη της μεταβατικής περιόδου στις 31 Δεκεμβρίου 2017, παρέβη τις υποχρεώσεις που υπέχει από το άρθρο 10, παράγραφοι 2 και 3, της οδηγίας 2011/64/ΕΕ του Συμβουλίου, της 21ης Ιουνίου 2011, για τη διάρθρωση και τους συντελεστές του ειδικού φόρου κατανάλωσης που εφαρμόζονται στα βιομηχανοποιημένα καπνά.
2)
Καταδικάζει την Ουγγαρία στα δικαστικά έξοδα.
1 ΕΕ C 19 της 20.1.2020.